**НАРЕДБА**

**ЗА РЕДА И УСЛОВИЯТА ЗА ОТГЛЕЖДАНЕ  НА ЖИВОТНИ В НАСЕЛЕНИТЕ МЕСТА НА ОБЩИНА СИМЕОНОВГРАД**

ГЛАВА ПЪРВА

**РАЗДЕЛ І**

**ОБЩИ ПОЛОЖЕНИЯ**

**Чл.1** Тази Наредба регламентира реда, начина и условията на промишлено отглеждане и отглеждането за лични нужди на селскостопански животни (впрегатни, едър и дребен рогат добитък, свине, зайци, птици), както и на домашни животни със стопанска, спортна, научна, любителска цел , пчелни семейства и калифорнийски червеи. Наредбата не се отнася за отглеждане на домашни любимци(кучета и котки) .

**Чл.2**.(1). Наредбата урежда местните изисквания, ограничения и забрани за отглеждане на селскостопански животни в населените места на общината и в земите за земеделско ползване и отдих на територията на общината.

(2). Разпоредбите на тази наредба са задължителни за всички лица на територията на общината, свързани с дейностите по ал.1

**Чл.3**(1) С тази Наредба се урежда осъществяването на контрол върху санитарно - хигиенното състояние в населените места и регламентира промишленото отглеждане и отглеждането за лични нужди на селскостопански животни.

(2) Контролът се състои в:

* Определяне местоположението и изграждането на лични стопанства;
* Определяне на допустимия брой животни за отглеждане в населените места;
* Спазване на изискванията за промишлено отглеждане на селскостопански

животни;

* Спазване на санитарно - хигиенните изисквания определени в държавните нормативни актове;
* Осъществяване на превантивен контрол за незамърсяване на водите, въздуха, почвите и биоразнообразието;
* Съблюдаване за недопускане на дискомфорт на жителите в Община Симеоновград..

**Чл.4** Наредбата регламентира реда и условията за отглеждане на селскостопански животни на територията на община Симеоновград, както и взаимоотношенията между общинската администрация, собствениците на животни и институциите имащи отношение по отглеждането на животни в лични стопанства или промишлени животновъдни ферми.

**РАЗДЕЛ ІІ**

**ПРАВА И ЗАДЪЛЖЕНИЯ НА КМЕТА НА ОБЩИНА СИМЕОНОВГРАД**

**И КМЕТОВЕТЕ И КМЕТСКИТЕ НАМЕСТНИЦИ НА НАСЕЛЕНИТЕ МЕСТА**

**Чл. 5.(1)** Кметът на Общината, кметовете и кметските наместници на населените места или упълномощени от тях длъжностни лица осъществяват контрол при отглеждането на животни чрез :

1. Изграждане и разполагане на промишлени и лични стопанства в и извън регулацията на населените места;
2. Определяне на допустимия брой животни за отглеждане в населените места;
3. Спазване на санитарно - хигиенните изисквания определени в държавните нормативни актове;
4. Осъществяване на превантивен контрол за незамърсяване на водите, въздуха, почвите и биоразнообразието;
5. Съблюдаване за недопускане на дискомфорт на жителите в Община Симеоновград

**Чл.6** .(1) Кметът на Общината, кметовете на населените места или упълномощени от тях длъжностни лица съгласуват дейностите по поддържане и управление на санитарно- хигиенното състояние в населените места, местоположението и изграждането на промишлените и лични стопанства в и извън населените места, опазване на околната среда и обществените норми с държавните институции, които имат отношение по дейностите, засегнати в тази наредба.

(2) Кметът на общината, кметовете на кметства и кметските наместници на населените места:

1. Съдействат при изпълнение на мерките за профилактика при регистрация на животновъдните обекти по чл.137, ал.1 от ЗВД, както и за ограничаване и ликвидиране на заразни болести по животните.

2. Предприемат мерки за недопускане на животни на територията на депата за отпадъци.

3. Определят пасищата и местата за водопой в зависимост от епизоотичната обстановка, а при необходимост забраняват използването им.

**Чл.7.** Общинският съвет ежегодно приема решение за предоставяне и актуализиране на ползването на мери и пасища, включени в общинския поземлен фонд, за паша на селскостопански животни. Всеки собственик на селскостопански животни, желаещ да ползва общинско пасище, мера, с цел пашуване на животните е необходимо да заяви писмено имота, който желае да ползва и заплати необходимата такса за наем

**Чл.8.** Кметът на Общината, Кметовете и Кметските наместници на населените места определят места за организирано временно съхранение на оборския тор от личните стопанства, при спазване на нормативната уредба и правилата за добри земеделски .

**РАЗДЕЛ ІІІ**

**ПРАВА И ЗАДЪЛЖЕНИЯ НА ФИЗИЧЕСКИТЕ**

**И ЮРИДИЧЕСКИ ЛИЦА**

**Чл.9** Физическите и юридическите лица в населените места имат право:

1. Да изграждат лични стопанства, като спазват изискванията на ЗУТ и критериите на НАРЕДБА № 44 от 20.04.2006 г. за ветеринарномедицинските изисквания към животновъдните обекти
2. Да отглеждат животни за лични и промишлени нужди, като броят им се ограничи до определения в горецитираната наредба минимум.

**Чл.10** Физическите и юридическите лица в населените места на територията на Община Симеоновград са длъжни да:

1. Изграждат лични стопанства в съответствие със ЗУТ и съгласуват с Община Симеоновград инвестиционните си намерения;
2. Спазват регламентирания брой животни, в регулационните граници на населените места, определен в чл. 4а от НАРЕДБА № 44 от 20.04.2006 г. за ветеринарномедицинските изисквания към животновъдните обекти;
3. Предотвратяват и ограничават замърсяването на околната среда, следствие отглеждането на животни;
4. Опазват околната среда за сегашните и бъдещи поколения и защитата на здравето на хората;
5. Запазват комфорта на живот на жителите на населените места.

**Чл. 11.** (1) Собствениците на селскостопански животни осигуряват места в своя имот за временно съхранение на оборската тор, като площадката за съхранение е на минимум 10 метра от жилищни сгради и при спазване на сервитутите по чл.14, ал.1 от ЗУТ. Торовата маса се изнася минимум три пъти в месеца, а през летния сезон минимум веднъж седмично.

(2) Площадките, на които ще се съхранява оборски тор и отпадъчните води от животновъдния обект, не трябва да създават възможности за отделяне на отровни и вредни емисии в атмосферния въздух, и проникване на същите в почвата и особено в подпочвените води.

**Чл.12.** Стопаните са длъжни да се грижат за здравето на животните си, да ги предпазват от болка и страдание, да не ги изоставят и да ги отглеждат така, че да бъдат спазени всички условия за хуманно отношение към животните, условията на ЗЗЖ и ЗВМД.

**Чл.13.(1)** Не се допуска:

1.Замърсяване на терени и улици за обществено ползване с отпадъци от животните (фекалии);

2.Пасищно отглеждане на свине;

3.Пашата на селскостопански животни на територията на паркове, градини, училища, културни и здравни заведения, сметища, сервитута на пътищата, допълнително забранени за паша с разпореждане на местните административни органи места, както и безстопанственото им пускане в границите на населеното място;

4.Клане на животни в личните стопанства за търговия и снабдяване на обществените заведения;

5. Клането на животни за собствени нужди на домакинствата на уличните платна, тротоари, зелени площи и др., извън имотите;

6. Изхвърлянето на трупове на умрели животни в контейнерите и кофите за смет;

7. Депонирането на оборска тор в чертите на населеното място.

8.Складиране на животински и растителни отпадъци по тротоарите, уличните платна, дворове, зелени площи и др. обществени места.

**Чл.14.(**1)Забранява се изграждането и експлоатацията на животновъдни обекти:

1. До всички водоизточници за питейни и битови нужди и водоснабдителни съоръжения, отстоящи на разстояние по-малко от 200 м. от дренажните кладенци;

2. На територията на всички природозащитни обекти и естествени местообитания на защитени от закона растителни и животински същества, както и охранителната ивица от 700 м. около тях;

3. На територията на регистрираните исторически и археологически паметници на културата;

**Чл.15**.Забранява се навлизането на селскостопански животни и птици в частни урегулирани поземлени имоти и земеделски имоти (градини, ливади, овощни насаждения), с което се застрашава собствеността на населението и земеделската продукция.

**Чл. 16.** Забранява се :

1. Причиняването на страх, нараняване, болка, страдание, стрес или смърт на животни, освен при клане или самозащита;

2. Насъскването на животни едно срещу друго;

3. Подлагането на животни на натоварвания, които не са съобразени с анатомичните и физиологичните им особености;

4. Връзването на животни по начин, който им причинява болка, страдание или наранявания;

5. Отглеждането на животни при постоянна тъмнина или постоянно вързани;

6. Разхождането на диви животни по улиците, с цел търговия или представления;

7. Настаняването на едно и също място на несъвместими видове животни или на животни от един вид, когато това може да доведе до агресивност;

8. Ампутацията на опашката на едри преживни и еднокопитни животни;

9. Транспортирането на животни в нерегистрирани превозни средства при условия, причиняващи им болка, наранявания и страдания;

15. При смъртен случай на животни и птици, собственикът е длъжен да съобщи на ветеринарно-медицинската служба, която предприема действия съгласно ЗВМД.

ГЛАВА ВТОРА

**ОТГЛЕЖДАНЕ НА СЕЛСКОСТОПАНСКИ И ДРУГИ ЖИВОТНИ**

**РАЗДЕЛ  І**

**ИДЕНТИФИКАЦИЯ И ТРАНСПОРТИРАНЕНА СЕЛСКОСТОПНСКИТЕ ЖИВОТНИ.**

**Чл.17.** (1) Животните - едрите преживни /ЕПЖ/, дребни преживни/ДПЖ/ , еднокопитни животни /ЕКЖ/, свине /СВ/) подлежат на идентификация съгласно чл.51 то Закона за ветеринарномедицинската дейност, а животновъдните обекти - на регистрация в Българската агенция по безопасност на храните (БАБХ):

(2) собствениците на животни по ал. 1 от наредбата са длъжни да ги идентифицират чрез поставяне на индивидуален идентификатор одобрен от БАБХ и/или ветеринарномедицински паспорт, издаден от Областна дирекция по безопасност на храните – Хасково.

(3) забранява се транспортирането на селскостопански животни да се извършва на територията на община Симеоновград без ветеринарномедицинско свидетелство, а за едрите преживни животни и ветеринарномедицински паспорт.

(4) Животните се транспортират при условия, гарантиращи здравето, физиологичните и поведенческите им нужди в специализирани, лицензирани транспортни средства, а болни животни или животни, които са били в контакт с болни животни, само с писменно разпореждане на ветеринарния лекар.

**РАЗДЕЛ  ІI**

**ОТГЛЕЖДАНЕ НА СЕЛСКОСТОПАНСКИ ЖИВОТНИ ЗА ЛИЧНИ НУЖДИ**

**Чл.18.** (1) Всяко лично стопанство трябва да има:

1. Регистрация /номер на животновъден обект/ по реда на ЗВМД;

2.Сключен договор с ветеринарен лекар за извършване на мероприятия, предвидени в държавната профилактична програма;

3.Дневник за вписване на всички проведени лечебно-профилактични мероприятия;

4.Регистър на животните в животновъдния обект, в който се вписват новородените, закланите, умрелите, продадените и придобитите животни.

5.За всяко новозакупено, заклано и новородено животно, личните стопани уведомяват обслужващия ги ветеринарен лекар в срок от 3 дни.

**Чл.19**. (1) Собственици, които отглеждат селскостопански животни и птици в личните

си дворове, са длъжни да се съобразяват с инфраструктурата на района и със зоохигиенните, ветеринарномедицинските и санитарно-хигиенните изисквания.

(2) Стопанските постройки със селскостопанско предназначение се изграждат съгласно определените норми както следва:

1. На три метра от дворищно-регулационните линии;

2. На шест метра от жилищните сгради, находящи се в дворното място, както и от сградите от съседните имоти;

(3) При невъзможност за спазване на разстоянията по ал.2 е необходима нотариално заверена декларация за съгласие от съседите;

(4) Стопанските сгради трябва да се изграждат, разполагат и оборудват така, че да отговарят на условията съгласно чл.44 и чл.45 от ЗУТ.

**Чл.20**.(1) Отглеждането на животни се извършва в ограден двор, сгради или постройки отговарящи на следните ветеринарно-санитарни и хигиенни норми:

1. Водонепропускливи подове, позволяващи почистване, измиване и дезинфекция;

2. Дворове, позволяващи механично почистване и измиване;

3. Отделно помещение за фуражите;

4. Заустване на отпадните води - в торище или изгребна яма с циментирана основа за отцеждане на тора.

(2) Собствениците на животни се задължават ежемесечно да дезинфекцират помещенията и дворовете, периодично да извършват борба с гризачите, а в летния сезон ежеседмично да провеждат дезинсекция и дератизация с препарати, разрешени от Министерството на здравеопазването и МОСВ;

**Чл.21**. (1) Собствениците на животни и птици трябва да изградят и поддържат септични ями и торища съобразно техническите и санитарно-хигиенните изисквания на разстояние не по-малко от 3 м от границите на имота, като са длъжни:

1. Да изнасят ежедневно торовата маса от помещението на определено за целта място в рамките на парцела.

2. Да съхраняват торовата маса в завързани плътни полиетиленови торби и след превишаване на 1 куб.м. да я извозват извън границите на парцела на определени за целта торища от общината или в собствен имот, отстоящ на повече от 300 метра извън населеното място.

(2) Задължението за изграждане и поддържане на септични ями и торища в собствените имоти се отнася и за лицата, които отглеждат животни и птици извън регулацията на населените места в общината

**Чл.22**. (1) В населените места на Община Симеоновград и в земите за земеделско ползване и отдих на нейната територия се разрешава отглеждането на селскостопански животни в:

1. Заварени законни или търпими по смисъла на ЗУТ стопански постройки, които отговарят на санитарно-хигиенните, ветеринарномедицинските изисквания и на нормативните изисквания за опазване на околната среда;

2. Новоизградени стопански постройки по реда на Закона за устройство на територията /ЗУТ/ и съответните подзаконови нормативни актове при спазване на санитарно-хигиенните, ветеринарномедицинските и изискванията за опазване на околната среда.

(2) Постройките за отглеждане на животни се изграждат след издадено разрешение за

строеж.

**Чл.23**. (1) На територията на община Симеоновград могат да се отглеждат /затворено/ домашни животни и птици върху собствен имот в регулационните граници на населеното място в количество, както следва:

1. Еднокопитни животни /коне, магарета/ - до 2 бр.и приплодите им до 1-годишна възраст;

2. Едри преживни животни - до 2 броя и приплодите им до 1- годишна възраст;

3. Дребни преживни животни /овце, кози/ - до 10 броя и 2 приплодите ( до 9 месечна възраст);

4. Свине за угояване - до 3 броя различни от свине майки и некастрирани нерези ;

5. Възрасни птици независимо от вида - до 50 бр.;

6. Птици в клетки и бройлери - до 100 бр.;

7. Възрасни зайци – до 10 бр с приплодите им но не повече от сто броя.

(2) Броят на отглежданите животни в населените места в община Симеоновград се определя конкретно за всеки случай на базата на необходимата площ за съответния вид, съгласно с Наредба № 44 за ветеринарно-медицинските изисквания към животновъдните обекти (Обн. ДВ. бр.41 от 19.05.2006 г., изм. ДВ.бр.10 от 03.02.2012 г.), но не повече от определените в чл.19 брой животни брой животни.

Чл.24. (1) Животновъдните обекти –лични стопанства за отглеждане на животни за лични нужди подлежат на регистрация в ОДБХ – Хасково.

(2) Заявлението по образец за регистрация на животновъдния обект се подава чрез кмета или кметския наместник на населеното място, като за всяко заявление се издава входящ номер. На всеки 10 дни кметът или кметския наместник предоставя на ОДБХ – Хасково за регистрация всички постъпили за периода заявления.

(3) В 7-дневен срок от получаване на заявлението директорът на ОДБХ-Хасково със заповед определя комисия за извършване на проверка на личните стопанства за спазване на изискванията на Наредба №44 от 20.04.20006 г. в състава на която се включва, кмета /кметския наместник/ на населеното място или упълномощено от него лице.

(4) В срок до 7 работни дни от приключване на проверката, комисията представя до директора на ОБДХ – Хасково становище за регистрация или за отказ. Ако комисията установи, че личното стопанство не отговаря на ветеринарномедицинските изисквания, дава писмено предписание на заявителя и определя срок за отстраняване на пропуските.

(5) При отстраняване на пропуските преди изтичане на посочения в предписанието срок, заявителят писмено информира ОДБХ – Хасково, чрез кмета или кметския наместник. В срок до 7 работни дни комисията извършва повторна проверка на обекта. За резултатите от проверката съставя протокол, който представя на директора на ОДБХ – Хасково.

(6) В срок до три работни дни от представяне на становището на комисията, директора на ОДБХ – Хасково издава удостоверение за регистрация или мотивирано отказва регистрацията.

(7) Регистрацията на животновъдните обекти е безплатна и безсрочна.

**РАЗДЕЛ  ІII**

**ОТГЛЕЖДАНЕ НА СЕЛСКОСТОПАНСКИ ЖИВОТНИ С ПРОМИШЛЕН ХАРАКТЕР**

**Чл.25**. Когато се отглеждат по голям брой животни от цитираните в чл.4а от наредба№ 44 от 20.04.2006г. за ветеринарномедицинските изисквания към животинските обекти, стопанските постройки за отглеждането им трябва да са разположени извън регулацията на населеното мяст. Извън регулационните граници на населените места се разрешава отглеждането на всички видове животни с разрешение на съответните административни органи /Община, РЗИ, ОДБХ, РИОСВ и БД др./. Изискванията към животновъдните обекти са свързани с действащата нормативна уредба.

**Чл.26.** (1) Животновъдните обекти с промишлен характер трябва да бъдат регистрирани съгласно ЗВМД. На селскостопанските животни, отглеждани в обектите се осигуряват помещения с подходящо оборудване,съобразено с техния вид, порода, възраст и подходяща жизнена среда и да отговарят на изискванията на Наредба № 44 от 20.04.2006 година за ветеринарномедицинските изисквания към животновъдните обекти на МЗХ .

(2) Теренът за изграждане на животновъдни обекти да бъде избран и да отговаря на условията на чл.3 от Наредба № 44 от 20.04.2006 г. за ветеринарномедицинските изисквания към животновъдните обекти на МЗХ .

(3) Помещенията за отглеждане на свине и оборудването в тях трябва да отговарят на изискванията по чл. 2 от Наредба № 21 от 14.12.2005 г. за минималните изисквания за защита и хуманно отношение при отглеждане на свине на МЗХ .

(4) При промишлено отглеждане на селскостопански животни в извън урбанизираните територии се изграждат необходимите пречиствателни съоръжения и се съблюдават изискванията на ЗООС.

(5) Собствениците на животновъдните стопанства провеждат дезинфикционни и дератизационни мероприятия.

**Раздел IV**

**Отглеждане на пчелини и пчелни семейства**

**Чл.27. (1)** Допуска се отглеждането на пчелни семейства в урегулирани поземлени имоти, предвидени за ниско жилищно строителство, както и извън регулационните граници на населените места - върху земеделски земи, земи и гори от горския фонд, собственост на държавата, общината, физически и юридически лица при спазване на следните изисквания:

1. Собствениците на пчелни семейства в 15-дневен срок от тяхното придобиване подават заявление за регистрация в кметството по местонахождението им, където се води регистър на постоянните и временни пчелини.

2. Постоянните пчелини задължително са с ограда. В срока по т. 1 собственикът поставя на оградата табелка с името си (наименование на фирмата), адрес (седалище), брой на пчелните семейства и регистрационен номер на пчелина.

3. В населени места в имоти с ниско жилищно строителство и в законно застроените имоти извън границите на урбанизираната територия, пчелините са на разстояние не по- малко от 5 м от границата на съседа, ако входовете им са ориентирани към него, и не по- малко от 3 м, ако входовете не са с лице към границите на съседния имот; при наличието на плътна ограда, висока над 2 м, или когато са разположени на склон и съседният имот е поне 2 м под нивото на пчелина, пчелините може да се настаняват и до самата ограда;

(2) Постоянни и временни пчелини не се устройват на:

1. разстояние, по-малко от 100 м от административни сгради, училища, детски градини и болнични заведения;

2. разстояние, по-малко от 10 км в райони с регистрирани племенни пчелини за производство на елитни пчелни майки и резерватни пчелини;

3. разстояние, по-малко от 5 км в райони с регистрирани репродуктивни пчелини за производство на племенни пчелни майки;

4. територията на обекти, свързани с отбраната и сигурността на страната;

5. разстояние, по-малко от 500 м от химически заводи, които замърсяват въздуха с вредни вещества, термоелектроцентрали, екарисажи, предприятия за кръвен албумин, туткал, кожарски фабрики, складове за кожи и угоителни стопанства.

6. територия с констатирано заразно заболяване по пчелите и пчелното пило.

(2) Временни пчелини се настаняват на места, отстоящи на повече от 300 м от съседни пчелини и на повече от 100 м от републиканската пътна мрежа.

Чл. 29. За устройване на постоянни пчелини с над 10 пчелни семейства общината може да учреди право на ползване върху имоти общинска собственост по реда на Закона за горите и Закона за общинската собственост **при спазване** на чл. 13, ал.1 от Закона за пчелите /ЗП/.

**Чл.28.** (1) Физически и юридически лица, които провеждат дезинфекционни и дезинсекционни дейности с използване на продукти за растителна защита и препарати за дезинфекция и дезинсекция, задължително предвиждат мерки за опазване на пчелите от отравяне.

(2) Мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности се уреждат с наредба на министъра на земеделието и храните.

**Чл.29.** (1) Забранява се употребата на продукти за растителна защита и препарати за дезинфекция и дезинсекция върху земеделски и горски култури, трайни и крайпътни насаждения и медоносна растителност, намиращи се във фаза на цъфтеж и през периода на отделяне на мана.

(2) При масово проявление на вредители и авиационно третиране на земеделски и/или горски култури с продукти и/или препарати за растителна защита по ал. 1 в райони, в които има пчелини, собственикът на земеделската и/или горската култура осъществява третирането след писмено разрешение на областната дирекция по безопасност на храните.

При механизираната коситба на цъфтяща медоносна растителност в дневните часове техниката трябва да е снабдена със специални устройства за прогонване на пчелите.

**РАЗДЕЛ V**

**ОТГЛЕЖДАНЕ НА КАЛИФОРНИЙСКИ ЧЕРВЕИ**

Чл.30 (1). Допуска се отглеждането на калифорнийски червеи в урегулирани поземлени имоти, предвидени за ниско жилищно строителство, както и извън регулационните граници на населените места - върху земеделски земи, земи и гори от горски фонд, собственост на държавата, общината, физически и юридически лица.

(2) Собствениците на ферми за отглеждане на калифорнийски червеи в 15 - дневен срок от разкриване на дейността подават заявление за регистрация в кметството по местонахождението им, където се води регистър на постоянните и временни ферми.

(3) Фермите за отглеждане на калифорнийски червеи в регулацията на населените места трябва да отговарят на следните изисквания:

1. Собственици, които отглеждат калифорнийски червеи в личните си дворове, са длъжни да се съобразяват с инфраструктурата на района и със зоохигиенните, ветеринарно-медицинските и санитарно-хигиенните изисквания.

2. Отстоянието на фермите за отглеждане на калифорнийски червеи в регулационните граници на населените места, трябва да бъде не по-малко от:

а/ Три /3/ метра от дворищно-регулационните линии;

б/ Шест /6/ метра от жилищните сгради, находящи се в дворното място, както и от сградите от съседните имоти;

в/ петдесет /50/ метра от административни сгради, училища, детски ясли и градини и медицински заведения;

3. При невъзможност за спазване на разстоянията по ал. 3, т. 2, а/ и б/ е необходима нотариално заверена декларация за съгласие от съседите.

(4) За производствена дейност да се използва само узрял, угнил биоразградим отпадък - оборски тор.

(5) Оборски тор да не се съхранява на терена /дворното място/, когато фермата се намира в регулацията на населените места.

(6) Угнилия оборски тор да се внася за храна на червеите само в периода за хранене и в количество, определено от квадратурата на фермата.

(7) За обекти разположени в поземлени имоти извън регулация на населеното място и отстояващи до 50 метра спрямо границата на жилищната зона в населеното място от регулационните граници на населеното място важат изискванията на чл. 29 а, ал. 3, ал. 4, ал. 5 и ал.6.

**Глава четвърта**

**Административно – наказателни разпоредби**

**Чл.31**. (1) Контролът по изпълнение на наредбата се възлага на:

1. Кметовете и Кметските наместници на населените места на основание чл. 22 и чл. 44 от ЗМСМА.

2. Длъжностните лица определени със Заповед от Кмета на общината.

**Чл.32.** (1) Контролните органи по чл. 44 извършват:

1. проверки по заповед на кмета на община Симеоновград;

2. проверки по сигнали на Кметовете и Кметски наместници на населените места;

3. проверки по постъпили писмени молби, жалби и сигнали за нарушения на наредбата, подадени от държавни органи, физически или юридически лица.

(2) Контролните органи имат право:

1. да установяват самоличността на собственика на животното, със съдействието на органите на РУП;

2. да влизат след осигурен достъп от страна на собственика в частния му имот, където се отглеждат животни или се предполага, че се отглеждат за извършване на проверки за изпълнение на изискванията на настоящата наредба.

(3) При констатиране на нарушения по тази наредба контролните органи:

1. съставят констативни протоколи и да дават предписания със срокове и отговорници за отстраняването им;

2. съставят актове за установяване на административни нарушения;

3. налагат глоба или фиш. При отказ от страна на нарушителя да заплати глобата, му се съставя акт по реда на Закона за административните нарушения и наказания /ЗАНН/.

(4) Въз основа на съставените актове за установени административни нарушения Кметът или упълномощени от него лица издават наказателни постановления по реда на ЗАНН.

**Чл.33.** Санкции и глоби:

(1) Размерът на глобата се определя от наказващия орган съобразно тежестта на нарушението и степента на виновност на нарушителя.

(2) За нарушения по настоящата Наредба на виновните лица се налага административно наказание – глоба в размер от 50 до 200 лева.

(3) При повторно нарушение от същия характер, извършено до една година от влизане в сила на наказателно постановление, глобата е в двоен размер.

(4) За маловажни случаи на административни нарушения, установени при извършването им, контролни органи могат да налагат на местонарушението: глоба от 10 до 50 лв. с фиш по Закона за административните нарушения и наказания;

**Глава пета**

**ДОПЪЛНИТЕЛНИ РАЗПОРЕДБИ**

.

**„Животновъден обект”** е всяко място, където временно или постоянно се отглеждат или настаняват животни, с изключение на ветеринарни клиники или амбулатории;

**"Животновъден обект - пасище"** е място с тревни фуражни култури, където временно или постоянно се отглеждат или настаняват едри преживни, дребни преживни животни или еднокопитни животни;

**„Стопанство”** означава всяко предприятие, всяка структура, или в случай на пасищно животновъдство, всяка среда, в която се държат, отглеждат или третират животни постоянно или временно, с изключение на ветеринарни кабинети или клиники и може да включва един или няколко животновъдни обекта;

**„Собственик“** означава физическо или юридическо лице, което притежава животно;

**„Собственник или ползвател на животновъден обект”** означавастопанин на житновъден обект, който отглежда селскостопански и други животни в животновъден обект и отговаря за съответствие на приложимото законодателство към обекта и животните;

**„Едри преживни животни“** **(ЕПЖ)** означава животни от рода на едрия рогат добитък по смисъла на член 2, параграф 2, букви б) и в) от Директива 64/432/ЕИО;

**„Дребни преживни животни“** **(ДПЖ)** означава означава всяко животно от рода на овцете или козите;

**„Свине“** **(СВ)** означава всички животни от семейство Suidae, с изключение на диви свине, както са определени в член 2, буква б) от Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете

**„Еднокопитни животни“ (ЕКЖ)** означаваозначава диви или одомашнени нечифтокопитни бозайници от род Equus от семейство Equidae, и техните кръстоски;

**„Регистрирани еднокопитни животни“, „Еднокопитни животни за клане“, „Еднокопитни за разплод и доотглеждане“** означаваеднокопитни животни, посочени в СОП – ЗХОЖКФ -16 „СОП за определяне на реда и начина за идентификация на еднокопитните животни, издаването на идентификационен документ (паспорт), тяхното движение и придвижване, търговия, до предприятия за добив на месо в страната и от/до Държавите Членки на Европейския съюз и Трети Страни и въвеждане на данните в системата ИИС на БАБХ - ВетИС”;

**„Компетентен орган“** означава централният орган, компетентен да организира официален контрол, или всеки друг орган, на който е предоставена тази компетентност;

**„Официален ветеринарен лекар ”**, ветеринарен лекар, назначен от БАБХ;

**„Инжектируем транспондер“** означава средството, което се поставя на еднокопитното животно или домашен любимец и осигурява връзка на същото с паспорта и електронната база данни на Компетентния орган;

**„Паспорт”** означаваидентификационен документ(паспорт) за домашни любимци, кучетата за служебни, ловни и други цели от видовете, които подлежат на идентификация, издаден в съответствие с образеца на Регламент за изпълнение (ЕС) №577/2016 или единствен доживотен идентификационен документ (паспорт) за еднокопитно животно, издаден в съответствие с Регламент 2015/262 (ЕС);

**„Централна база данни“** означава интегрираната информационна система на БАБХ – ВетИС;

**„Официален контрол“** е всяка форма на контрол, която се извършва от компетентния орган или от Общността за проверка на съответствието със законодателството в областта на фуражите и храните, правилата за опазване здравето на

**"Повторно нарушение"** е нарушението, извършено в едногодишен срок от влизането в сила на наказателното постановление, с което на лицето е наложено наказание за същия вид нарушение.

Настоящата Наредба влиза в сила от ……..2020г., приета е с Решение №……../……..2020г. на ОбС Симеоновград и отменя Наредбата за реда и условията за гледане на животни и птици приета с Решение №380 от 16.06.2006г.